In nomine Domini, Amen. Anno Incarnationis eiusdem millesimo ducentesimo septuagesimo - quarto, mense Nouembri, Ego Girardus de Belone, gener Guerneri, notum facio omnibus præsentes litteras inspecturis, quòd ego sum Homo manus mortuæ Domni Abbatis Reomaensis,  me aduoco pro ipsius homine ad vsus  consuetudines aliorum hominum suorum de Belone,  pro Homine Ecclesiæ Reomaensis. Et si, quod absit, accideret, quòd ego me pro alio Domino aduocarem, siue dominium dictorum Abbatis  Ecclesiæ subterfugerem, volo  concedo spontaneus, sine aliqua coactione facta mihi, quòd quidquid ab ipsis possideo, quidquid mihi dederunt, quodcunque sit, quidquid acquiram in ipsius dominio,  iustitia territorij,  Villæ prædictæ de Belone ipsis Abbati,  Ecclesiæ prædictis remaneat,  possideant omni contradictione remotâ,  de ipsis omnibus suam faciant voluntatem, provt sibi meliùs videbitur expedire. Promisi autem  promitto per stipulationem legitimam  solemnem sub obligatione bonorum meorum omnium mobilium  immobilium, præsentium  futurorum, vbicunque sint, aut vbi poterunt inueniri per iuramentum meum corporaliter præstitum, me contra tenorem præsentis instrumenti non venire per me, vel per alium verbo, facto, consensu, tacitè, vel expressè, seu modo alio qualicunque. Sed dictum præsens instrumentum pro posse ab omnibus faciam irreuocabiliter obseruari.